Diari Oficial de la Generalitat Valenciana


Sumari del DOGV 9028, del 25-02-2021 (2021/1397)

Informació pública de la convocatòria del I Premi Internacional de Poesia Francisco Brines de la Comunitat Valenciana.
----------------------------------------------------------------------------------------------------------------------

### Dades del document

Número de DOGV
:   9028

Data del DOGV
:   25-02-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/1397


Organisme emissor
:   Fundació Francisco Brines de la Comunitat Valenciana

Tipus de document
:   Anunci

Informació pública de la convocatòria del I Premi Internacional de Poesia Francisco Brines de la Comunitat Valenciana. [2021/1397]  
La Fundació Francisco Brines de la Comunitat Valenciana, amb el patrocini de la Generalitat Valenciana i l'Ajuntament d'Oliva, convoca els Premis Internacionals de Poesia Francisco Brines, que es concediran anualment en les modalitats en castellà i en valencià i es regiran per les seguents bases:  
  
1. Els llibres presentats hauran de tenir una extensió mínima de 400 versos, sent lliures tant en la seua forma com en el seu contingut.  
  
2. Poden optar al premi poetes de qualsevol edat i només es podrà presentar un original per concursant, que haurà de ser inèdit en el moment de la seua deliberació.  
  
3. Els originals, mecanografiats i degudament enquadernats, hauran d'enviar-se amb cinc còpies.  
  
4. Els treballs participants al premi es presentaran mitjançant el sistema de plica. A la portada hi figurarà el títol del llibre i el pseudònim de l'autor o autora. S'acompanyarà d'un sobre a l'interior del qual hi figuraran les dades personals de l'autor o autora (telèfon de contacte, fotocòpia del document d'identitat i una breu biografia).  
  
5. La data límit per enviar els treballs finalitzarà el dia 22 de març de 2021, i s'enviaran a la seguent adreça postal:  
Ajuntament d'Oliva  
Departament de Cultura  
(Premi Francisco Brines)  
Plaça de l'Ajuntament, 1  
CP 46223 Oliva (València)  
(Nota: a causa de la situació provocada per la Covid-19, els originals que opten al Premi podran enviar-se per correu electrònic a la següent adreça: atfjarunfcxhpb@djabibbcsisggekxlmwkmbbm.wdx. En un sol correu hauran d'adjuntar-se tres documents: el treball que opta al premi en format PDF, la plica amb les dades personals i una declaració signada on l'autor o autora garanteix l'autoria i l'originalitat de l'obra presentada.)  
  
6. Els presidents honoraris del jurat seran Ximo Puig, president de la Generalitat Valenciana (o la persona en qui delegue) i Francisco Brines. A nivell executiu, el jurat del premi en castellà estarà compost per Fernando Delgado, Carlos Marzal, Luisa Castro, Vicente Gallego i Silvia Pratdesaba, per part de l'editorial. En la modalitat en valencià, el jurat estarà format per Marta Pessarrodona, Enric Sòria, Marta Nadal, Àngels Gregori i Manuel Borrás, per part de l'editorial.  
  
  
7. La dotació del premi serà de 6.000 euros per a cadascuna de les seues modalitats. L'import del premi inclou el pagament dels drets d'autoria generats per la primera edició de l'obra.  
  
8. El jurat serà completament lliure en la seua resolució, i disposarà de llibertat per a resoldre les anomalies o casos especials que puguen presentar-se. Així, i segons les circumstàncies, es podrà declarar desert o recomanar la publicació d'un dels llibres finalistes.  
  
9. El veredicte del jurat es farà públic en un acte celebrat a la localitat d'Oliva.  
  
10. La persona guardonada es compromet a assistir a l'acte d'entrega i presentació del llibre, excepte causes de força major. Les despeses resultants del viatge aniran a càrrec de l'organització del premi.  
  
11. El llibre guardonat, tant en la modalitat en castellà com en valencià, serà publicat per l'editorial Pre-textos.  
12. L'organització destruirà anualment els originals no premiats, i no podran ser recollits ni sol·licitats pels i les participants.  
  
13. Les presents bases prohibeixen que un mateix autor o autora guanye el premi més d'una vegada.  
  
  
Oliva, 15 de febrer de 2021.- El president: Francisco Brines Bañó.